Deg weḥric agi, nessegzi-d kra tmeḍranin icudden ɣer tsentelt nneɣ. I wakken ad nefhem ugar asentel-nneɣ. Asentel-agi i d-nefren itteki ɣer yiwwet n taɣult n tmusniwin n umeslay iwumi qqaren tasnilest n tmetti, tennulfa-d deg yiseggasen n 60 deg Marikan, ɣef ufus n kra isnalsiyen am LABOV, GUMPERZ, HYMES, FISHMAN atg. Deg uneḍfar-agi, imusnawen ttnadin ad d-sbegnen assaɣ yellan gar tutlayt d tmetti, xeddmen tasleḍt i talɣiwin n tutlayt s way-s ttmeslayen yemdanen, tiwuriwin n tutlayin deg tmetti…